PATVIRTINTA

Gargždų socialinių paslaugų centro direktoriaus

2022 m. rugpjūčio 31 d. įsakymu Nr. (1.9.) V-79

**GARGŽDŲ SOCIALINIŲ PASLAUGŲ CENTRO PAGALBOS VAIKUI IR ŠEIMAI PADALINIO PSICHOLOGO PAREIGYBĖS APRAŠYMAS**

**I SKYRIUS**

**BENDRIEJI NUOSTATAI**

1. Psichologas priskiriamas specialisto pareigybės grupei.
2. Pareigybės lygis – A1.
3. Pareigybės paskirtis – dirbti savarankiškai pagal įgytą kvalifikaciją, bendradarbiauti su kitais padaliniais, specialistais ir asmenimis.
4. Pareigybės darbo sritis *–* įvertina ir padeda spręsti globotinių psichologines, asmenybės problemas bendradarbiaudamas su jo artimaisiais (globėjais, rūpintojais) ir socialiniais pedagogais /socialiniais darbuotojais, socialinės reabilitacijos ir integracijos į visuomenę vykdymas.
5. Psichologas tiesiogiai pavaldus Gargždų socialinių paslaugų centro Pagalbos vaikui ir šeimai padalinio (toliau – PVSP) vadovui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Psichologas turi atitikti šiuos specialiuosius reikalavimus:

6.1. turėti aukštąjį išsilavinimą psichologijos magistro kvalifikacinį laipsnį ar jam prilyginamą kvalifikaciją;

6.2. turėti ne mažesnę kaip 1 metų psichologo patirtį;

6.3. gebėti teikti psichologinę pagalbą įvairių psichologinių problemų bei specialiųjų poreikių turintiems globotiniams;

6.4. gebėti inicijuoti ir dalyvauti įgyvendinant PVSP bendruomenei aktualias psichologinių problemų prevencijos priemones;

6.5. gebėti bendradarbiauti su gyventojo artimaisiais, socialiniu pedagogu/socialiniu darbuotoju, kitais specialistais bei dirbti su jais komandoje, sprendžiant gyventojo problemas;

6.6. išmanyti ir mokėti savo darbe taikyti Lietuvos Respublikos civilinį kodeksą, Lietuvos Respublikos Vyriausybės nutarimus, įstaigos direktoriaus įsakymus ir kitus teisės aktus, reglamentuojančius psichologinių paslaugų teikimą, psichologinio darbo organizavimą, vidaus tvarką reglamentuojančius dokumentus;

6.7. išmanyti etikos ir estetikos pagrindus, psichologijos pagrindus;

6.8. sklandžiai dėstyti mintis raštu, išmanyti dokumentų rengimo taisykles, mokėti dirbti kompiuteriu;

6.9. mokėti kaupti, valdyti, sisteminti, apibendrinti informaciją.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Psichologas privalo vykdyti šias funkcijas:

7.1. įvertina globotinio galias ir sunkumus, raidos ypatumus, psichologines, asmenybės problemas;

7.2. bendradarbiauja su globotinio artimaisiais, socialiniu pedagogu/socialiniu darbuotoju ir kitais su gyventoju dirbančiais specialistais, numatant tikslų ir uždavinių pasiekimo būdus.

7.3. suteikia individualią/grupinę psichologinę pagalbą (konsultuoja psichologinių, asmenybės problemų turinčius globotinius, jų tėvus (globėjus, rūpintojus) šių problemų sprendimo klausimais);

7.4. rengia individualias rekomendacijas globotinio psichologinėms, asmenybės ir problemoms spręsti;

7.5. konsultuoja globotinius jiems rūpimais klausimais savo kompetencijos ribose;

7.6. inicijuoja, rengia ir įgyvendina psichologinių problemų prevencijos programas, padedančias išvengti psichologinių, asmenybės problemų bei veiksmingiau ugdyti psichologinių, asmenybės problemų turinčius globotinius;

7.7. dalyvauja formuojant teigiamą PVSP bendruomenės požiūrį į psichologinių, asmenybės problemų turinčius gyventojus;

7.8. šviečia PSVP bendruomenę socialinės ir kt. psichologijos klausimais;

7.9. renka ir kaupia informaciją, reikalingą konsultuojamų globotinių problemoms spręsti, bendradarbiaudamas su PSVP bendruomene, esant būtinybei – su kitomis institucijomis (psichikos sveikatos centrais, policija ir kt.), bei atlieka gyventojų veiklos ir elgesio stebėseną;

7.10. teikia informaciją apie globotinius, turinčius psichologinių, asmenybės problemų, suinteresuotiems asmenims ar institucijoms, vadovaudamasis teisės aktais, reglamentuojančiais psichologinės pagalbos teikimą ir psichologo veiklą bei psichologo etiką;

7.11. bendradarbiauja su Pedagoginės psichologinės tarnybos psichologais, Vaikų teisių apsaugos skyriumi, Psichikos sveikatos centro specialistais;

7.12. atlieka aktualius PVSP psichologinius tyrimus atsižvelgdamas į padalinio bendruomenės poreikius;

7.13. dalyvauja kuriant rengiamas (aprobuojamas) globotinio psichologinio vertinimo metodikas, mokslo ir studijų institucijų vykdomus projektus;

7.14. rengia konsultuojamų globotinių poreikių vertinimą ir atliktus veiksmus bei padarytą, ar nepadarytą pažangą fiksuoja globotinio individualiame socialinės globos plane;

7.15. tvarko ir pildo savo darbo dokumentus;

7.16. derina su PVSP padalinio vadovu bei PVSP padaliniu metinės veiklos prioritetus ir pagal juos rengia savo kasmetinės veiklos planą;

7.17. planuoja atliekamų darbų kiekį (krūvį) pagal savo turimų etatinių valandų PVSP skaičių ir derina jį su PVSP padalinio vadovu;

7.18. rengia kasmetinę savo veiklos ataskaitą;

7.19. skiria 60 proc. savo darbo laiko tiesioginiams ryšiams su psichologinės pagalbos gavėjais, likusiu darbo laiku tvarko gyventojų įvertinimų duomenis, dokumentus, rengia rekomendacijas, prevencines programas, ruošiasi konsultacijoms, tobulina profesinę kvalifikaciją. Šių darbų atlikimo vietą derina su PVSP padalinio vadovu;

7.20. dalyvauja PVSP metodinėje veikloje;

7.21. vykdo globotinių veiklos ir elgesio stebėseną užsiėmimų metu;

7.22. išklauso ir laikosi saugos darbe, priešgaisrinės apsaugos, elektrosaugos, apsaugos sistemos reikalavimų;

7.23. kartą metuose pateikia medicininės patikros knygutę su įrašais apie sveikatos būklę ir tinkamumą pagal sveikatos būklę eiti šias pareigas;

7.24. vykdo kitus įstaigos direktoriaus ir PVSP padalinio vadovo nurodymus, susijusius su psichologo funkcijomis.

**IV SKYRIUS**

**VAIKŲ IR SUAUGUSIŲJŲ SAUGUMO UŽTIKRINIMAS**

1. Psichologas, įtaręs ar pastebėjęs žodines, fizines, socialines patyčias, smurtą:

8.1. nedelsdamas įsikiša ir nutraukia bet kokius tokį įtarimą keliančius veiksmus;

8.2. primena vaikui, suaugusiam kuris tyčiojasi, smurtauja ar yra įtariamas tyčiojimusi, PVSP nuostatas ir vaiko elgesio taisykles;

8.3. raštu informuoja patyrusio patyčias, įstaigos PVSP padalinio vadovą, apie įtariamas ar įvykusias patyčias;

8.4. esant grėsmei vaiko/darbuotojo sveikatai ar gyvybei, nedelsiant kreipiasi į pagalbą galinčius suteikti asmenis (direktorių, PVSP padalinio vadovą) ir/ar institucijas (pvz., policiją, greitąją pagalbą ir kt.).

1. Psichologas, įtaręs, ar pastebėjęs patyčias kibernetinėje erdvėje arba gavęs apie jas pranešimą:

9.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

9.2. įvertina grėsmę vaikui, suaugusiajam ir esant poreikiui kreipiasi į pagalbą galinčius suteikti asmenis (PVSP darbuotojus, direktorių) ar institucijas (policiją);

9.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

9.4. raštu informuoja apie patyčias kibernetinėje erdvėje ir pateikia įrodymus (išsaugotą informaciją);

9.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

(Parašas)

(Vardas ir pavardė)

(Data)